kardosdrur/scandi-wiki huggingface dataset:
Jean Vigo

Jean Vigo (26. april 1905 i Paris – 5. oktober 1934 smst) var en fransk filminstruktør.

Vigos far var en anarkist som døde i fængsel i 1917.

Trods sin korte karriere – han lavede kun fire film – er han en vigtig figur i fransk filmhistorie og var senere en indflydelse på den nye bølge. (Jean-Luc Godards film Soldaterne er dedikeret til Vigo.) Den halvautobiografiske Zéro de conduite udkom i 1933 men blev kort derefter forbudt indtil 1945.

Han døde af tuberkulose.

Filmografi 
 À propos de Nice (1929; stumfilm)
 Taris, roi de l'eau (1931; kort dokumentarfilm on svømmeren Jean Taris)
 Zéro de conduite (1933)
 L'Atalante (1934)

Se også 
 Siden 1951 har der været en Prix Jean Vigo

Eksterne henvisninger 
 

Filminstruktører fra Frankrig
STS-31

STS-31 (Space Transportation System-31) var Discoverys 10. rumfærge-mission.

Opsendt 24. april 1990 og vendte tilbage den 29. april 1990.

Hovedformålet med missionen var at sætte Hubble-rumteleskopet i kredsløb.

Teleskopet havde en fejl der blev repareret på den senere STS-61 mission.

Efterfølgende har der løbende været service missioner til hubble: STS-82, STS-103, STS-109 og den sidste hubble-mission med rumfærgerne er STS-125 planlagt i sommeren 2008.

Besætning 
   Loren Shriver (kaptajn)
   Charles Bolden (pilot)
   Steven Hawley (1. missionsspecialist)
   Bruce McCandless (2. missionsspecialist)
   Kathryn Sullivan (3. missionsspecialist)

Hovedartikler:

Eksterne henvisninger 
 STS-31 NASA 
 Hubble missioner NASA 
 The Hubble Space Telescope  NASA 

Rumfærgeprogrammet
Hubble-rumteleskopet
Robert Rodriguez

Robert Anthony Rodriguez (født 20. juni 1968 i San Antonio, Texas) er en amerikansk filminstruktør. Han er bedst kendt for From Dusk till Dawn, Sin City, som han instruerede sammen med Frank Miller, og Planet Terror samt børnefilmene om Spy Kids.

Karriere 
Da Rodriguez var 12 år, så han Flugtaktion New York af John Carpenter og ønskede herefter at blive filminstruktør.

Rodriguez fik sit internationale gennembrud med den spansksprogede action-film Dræberen i 1992. Han finansierede Dræberen ved at arbejde som forsøgskanin for laboratorieforsøg.

I 2004 forlod Rodriguez DGA (Directors' Guild of America) – filminstruktørernes ‘fagforening’, hvilket har bevirket, at han ikke har kunnet instruere store studieproduktioner, da flere filmselskaber kun anvender personale tilknyttet foreningen.

Rodriguez klipper selv sine film og komponerede selv det musikalske tema til Planet Terror.

Rodriguez anvender ofte urealistiske og overdrevne action-sekvenser i sine film og skulle oprindeligt have instrueret The Mask of Zorro, men filmstudiet mente, at hans version ville blive for voldelig.

Privatliv 
Rodriguez blev i 2006 skilt fra Elizabeth Avellán efter 18 års ægteskab. Parret har fem børn.

Rodriguez er fætter til skuespilleren Danny Trejo, som medvirker i stort set alle Rodriguez-film.

Rodriguez er gode venner med instruktøren Quentin Tarantino, og de to har arbejdet sammen flere gange, bl.a. i Sin City og b-filmsprojektet Grindhouse fra 2007. Rodriguez instruerede ukrediteret flere af de scener i Pulp Fiction, hvor Quentin Tarantino selv spiller med.

Filmografi

Instruktion 
 Dræberen - El mariachi (1992)
 Desperado (1995)
 Four Rooms (1995), segmentet "The Misbehavers"
 From Dusk till Dawn (1996)
 The Faculty (1998)
 Spy Kids (2001)
 Spy Kids 2: Island of Lost Dreams (2002)
 Spy Kids 3-D: Game Over (2003)
 Once Upon a Time in Mexico (2003)
 Sin City (2005, med Frank Miller og Quentin Tarantino)
 Planet Terror (2007)
 Shorts (2009)
 Machete (2010)
 Spy Kids: All the Time in the World in 4D (2011)
 Machete Kills (2013)
 Sin City: A Dame to Kill For (2014, med Frank Miller)
 Alita: Battle Angel (2019)
 Red 11 (2019)
 We Can Be Heroes'' (2020)

Eksterne henvisninger 

 

Filminstruktører fra USA
Personer fra San Antonio
Cecil B. DeMille

Cecil Blount DeMille (født 12. august 1881, død 21. januar 1959) var en amerikansk filminstruktør, som var verdensberømt i 1910'erne og 1920'erne.

Liv 
DeMille er mest kendt for storfilm, ofte med bibelske temaer.

DeMille spiller sig selv i Sunset Boulevard, hvor Gloria Swanson siger til ham: "All right Mr. DeMille, I'm ready for my close-up."

Udvalgte film 
 The Squaw Man (1914) (filmen er den første westernspillefilm alene indspillet Hollywood)
 After Five (1915)
 The Squaw Man (1918), genindspilning af filmen fra 1914; vist i Danmark under titlen Indianerpigens hvide Mand
 De ti bud (1923)
 Kongernes konge (1927)
 Madam Satan (1930)
 Korsets tegn (1932)
 Kleopatra (1934)
 Union Pacific (1939)
 Samson og Dalila (1949)
 Verdens største show (1952; vandt Oscar for bedste film)
 De ti bud (genindspilning)

Andet 
 Golden Globe-æresprisen er opkaldt efter ham.
 Hans adoptivdatter, Katherine, var gift med Anthony Quinn.

Referencer

Eksterne henvisninger 

 

Filminstruktører fra USA
Hollywood Walk of Fame
Irving G. Thalberg Memorial Award
Golden Globe for bedste instruktør
Grundlægger af Academy of Motion Picture Arts and Sciences
Robert J. Flaherty

Robert Joseph Flaherty (født 16. februar 1884, død 23. juli 1951) var en amerikansk dokumentarfilminstruktør.

Flahertys Nanook of the North anses som den første egentlig dokumentarfilm og opnåede betydelig succes ved udgivelsen i 1922. Meget af filmen var dog iscenesat af Flaherty. Hans arbejdsmetode var at leve sammen med mennesker i månedsvis og derefter skrive en film om deres levemåde.

Flaherty blev nomineret til en Oscar for bedste historie ved Oscaruddelingen 1949 for The Louisiana Story.

Udvalgte film 
 Nanook of the North (1922)
 Moana (1926)
 Tabu (1931, med F. W. Murnau)
 Man of Aran (1934)
 Louisiana Story (1948)

Referencer

Eksterne henvisninger 
 

Filminstruktører fra USA
Ernst Lubitsch

Ernst Lubitsch (født 28. januar 1892, død 30 november 1947) var en tysk-amerikansk filminstruktør.

Lubitsch var allerede en berømt filminstruktør da han udvandrede til USA i 1922. Han blev en amerikansk statsborger i 1936.

Udvalgte film 
 Hankøn og Hunkøn (1918)
 Madame DuBarry (1919)
 Lady Windermere's Fan (1925; efter et Oscar Wilde-skuespil)
 Prinsgemalen (1929)
 Madame forelsker sig (1932)
 Den glade enke (1934)
 Ninotchka (1939)
 Den lille butik (1940)
 At være eller ikke være (1942)
 Himlen må vente (1943)

Andet 
 You've Got Mail med Meg Ryan er en remake af Den lille butik

Eksterne henvisninger 

 

Filminstruktører fra USA
Filminstruktører fra Tyskland
Hollywood Walk of Fame
Max Ophüls

Max Ophüls (født 6. maj 1902, død 25. marts 1957) var en tysk-fransk filminstruktør.

Liv 
Maximillian Oppenheimer blev født i Saarbrücken, Tyskland. Han tog navnet "Max Ophüls" for ikke at genere sin far hvis hans filmkarriere mislykkedes; han er også kendt som "Max Ophuls" og "Max Opuls".

Ophüls, en jøde, måtte flygte fra Nazityskland i 1933. Han bosatte sig i Frankrig og blev fransk statsborger i 1938. I 1941 måtte han flygte igen til USA. Efter at instrueret nogle film i Hollywood flyttede han tilbage til Europa i 1950.

Han er begravet i Cimetière du Père-Lachaise i Paris.

Udvalgte film

Tyske film 
 Liebelei (1933)

Italiensk film 
 La signora di tutti (1934; Ophüls eneste italienske film)

Amerikanske film 
 The Exile (1947)
 Letter from an Unknown Woman (1948; efter en historie af Stefan Zweig)
 The Reckless Moment (1949)

Franske film 
 Werther (1938; efter Goethes roman)
 La Ronde (1950)
 Le Plaisir (1952)
 Madame de… (1953)
 Lola Montès (1955)

Eksterne henvisninger

Se også 
 Hans søn, dokumentarfilminstruktøren Marcel Ophüls

Filminstruktører fra Frankrig
François Ozon

François Ozon (født 15. november 1967) er en fransk filminstruktør.

Han er blevet beskrevet som en filminstruktør fra den "nye" nye bølge.

Udvalgt filmografi 
 Ung og smuk (2013)
 Selv i de bedste hjem (2012)
 Trofæfruen (potiche) (2010)
 Angel (2007)
 5x2 (2004)
 Swimming pool (2003)
 8 kvinder (8 femmes) (2001)
 Under sandet (sous le sable) (2000)

Eksterne henvisninger 

 

Filminstruktører fra Frankrig
Georg Wilhelm Pabst

Georg Wilhelm Pabst (født 25. august 1885, død 29. maj 1967) var en østrigsk filminstruktør.

I 1953 instruerede Pabst tre operaer.

Udvalgte film 
 Bag Glædernes Maske (originaltitel: Die freudlose Gasse) (1925)
 Pandoras æske (originaltitel: Die Büchse der Pandora) (1928) med Louise Brooks
 Det hvide Helvede (originaltitel: Die weiße Hölle vom Piz Palü (1929) med Leni Riefenstahl som skuespiller
 Vestfronten 1918 (originaltitel: Westfront 1918: Vier von der Infanterie) (1930)
 Tyven (Laser og Pjalter) (originaltitel: Die 3 Groschenoper (1931) efter Bertolt Brechts skuespil)
 Don Quixote (1933)
 Paracelsus (1943)
 Der Prozeß (1948)
 Sidste akt (originaltitel: Der letzte Akt) (1955)

Eksterne henvisninger 

 

Filminstruktører fra Østrig
Operainstruktører
Charles Crichton

Charles Crichton (6. august 1910 – 14. september 1999) var en britisk filminstruktør.

Crichton er bedst kendt som en instruktør for flere Ealing Studio-komedier. Fra først i 1960'erne instruerede han især tv-serie, heriblandt fem episoder af The Avengers, fjorten episoder af Månebase Alpha og ti episoder af Dick Turpin.

Den største succes opnåede han med sin sidste film, Fisken de kaldte Wanda fra 1989.

Udvalgte film 
 Dance Hall (1950)
 Masser af guld (1951)
 The Titfield Thunderbolt (Tog til Titfield, 1953)
 Kønnenes kamp (1959)
 Fisken de kaldte Wanda (1988)

Eksterne henvisninger 
 

Filminstruktører fra Storbritannien
William Wyler

William Wyler (født 1. juli 1902, død 27. juli 1981) var en amerikansk filminstruktør.

Liv 
Willi Weiller blev født i Mulhouse, dengang i det Tyske kejserrige. Han blev en amerikansk statsborger i 1928.

Han vandt flere Oscars, blandt andet for Mrs. Miniver og De bedste år, og den Gyldne Palme for Folket i den lykkelige dal.

Udvalgte film 
 Wuthering Heights ("Stormfulde højder", 1939)
 Mrs. Miniver (1942)
 The Best Years of Our Lives (De bedste år, 1946)
 The Heiress (1949)
 Roman Holiday (Prinsessen holder fridag, 1953)
 Friendly Persuasion (Folket i den lykkelige dal, 1956)
 Ben-Hur (1959)
 The Collector (1965)

Eksterne henvisninger 
 
 

Filminstruktører fra USA
Hollywood Walk of Fame
Irving G. Thalberg Memorial Award
Oscar for bedste instruktør
Golden Globe for bedste instruktør
Personer fra Mulhouse
Psilotopsida

Navnet Psilotopsida blev først anvendt i 1970'erne om en gruppe fossile planter fra Silur og Devon. Gruppen blev senere udvidet til at omfatte også de nulevende planter (Psilotum) i klassen Psilotopsida. Det indbyrdes slægtsforhold mellem de fossile og nulevende arter er dog langt fra afklaret.

Senest er Psilotopsida blev knyttet nærmere til bregnerne via gruppen Pteridophyta, og en gruppe der tidligere blev anset for at være egentlige bregner, Slangetunge-ordenen, regnes nu i stedet med til Psilotopsida.

Fylogenetisk anses Psilotopsida som værende en søstergruppe til alle andre planter i gruppen Pteridophyta.

 Psilotales
 Slangetunge-ordenen

Fylogenetisk placering 
Diagrammet herunder viser Psilotopsidas placering indenfor Karplanterne. Psilotopsida udgør den primitiveste gruppe indenfor Pteridophyta.

Kilder 
 

 

Karsporeplanter
Palatka (Florida)

Palatka er en amerikansk by og administrativt centrum i det amerikanske county Putnam County, i staten Florida. I 2004 havde byen et indbyggertal på .

Byen ligger på St. Johns-floden og før jernbanerne kom var den en dampskibshavneby.

Ekstern henvisning 
Palatkas hjemmeside (engelsk) 

Byer i Florida
Little Shop of Horrors (musical)

Little Shop of Horrors (dansk titel: Gys i blomsterbutikken) er en musical med musik af Alan Menken og tekster af Howard Ashman, om den nørdede blomsterbutiksassistent Seymour der fremavler en blodtørstig, kødædende og snakkende plante. Musicalen er baseret på lav-budget filmen The Little Shop of Horrors (dansk titel: Gys i blomsterbutikken) fra 1960 af Roger Corman.

Allan Menken har komponeret musikken i stil med 1960'erne: rock and roll, doo-wop og tidlig Motown, og inkluderede flere showstoppere såsom Skid Row (Downtown, Somewhere that's Green, Suddenly Seymour og naturligvis titelmelodien Little Shop of Horrors. 

Musicalversionen havde premiere d. 6. maj, 1982, på WPA Theatre. Den åbnede udenfor Broadway på Orpheum Theatre d. 27. juli, 1982. Denne originale produktion, instrueret af Howard Ashman, blev rost af kritikerne og vandt flere priser, inklusiv New York Drama Critics Circle Award i 1982-1983 for bedste musical, Drama Desk Award for bedste musical og Outer Critics Circle Award..
Little Shop of Horrors valgte at blive kørende udenfor Broadway selvom det var blevet foreslået at flytte produktionen dertil, da manuskipt- og tekstforfatter Howard Ashman synes de var hvor de hørte til. Denne beslutning betød at produktionen kunne køre i 5 succesfulde år, men desværre også at de ikke kunne indstilles til de eftertragtede Tony Awards. 

Da forestillingen lukkede d. 1. november, 1987, efter 2.209 shows, var den den tredje længst kørende musical og den bedst indtjenende produktion udenfor Broadway i historien. 

Little Shop op Horrors blev genopsat i Virginia Theatre med premiere d. 2. oktober, 2003, og fik dermed sin debut på Broadway. Denne produktion lukkede igen den 22. august 2004, efter 372 forestillinger.

Internationale opsætninger 
Udover disse produktioner er musicalen blevet opført over hele verden, heriblandt i Buenos Aires, Sydney, Vienna, São Paulo, Toronto, Helsinki, Paris, Berlin, Athen, Budapest, Reykjavík, Jerusalem, Rom, Tokyo, Mexico City, Auckland, Oslo, Singapore City, Johannesburg, Madrid, Stockholm, Seinajoki, Vaasa, London og København.

Danske opsætninger 
 Betty Nansen Teatret
 Odense Teater (2000/2001)
 Teatret Gorgerne i Portalen, Greve Teater- og Musikhus (2001)
 Greyhound Stage Company (2011)
 Musicaliber Aalborg (2022)

Sangoversigt

1. akt 
 Prolog/Little Shop of Horrors – Chiffon, Crystal, Ronnette
 Skid Row (Downtown) – Ensemble
 Da-Doo – Seymour, Chiffon, Crystal, Ronnette
 Grow for Me – Seymour
 Ya Never Know – Mushnik, Chiffon, Crystal, Ronnette, Seymour
 Somewhere That's Green – Audrey
 Closed for Renovation – Seymour, Audrey, Mushnik
 Dentist! – Orin, Chiffon, Crystal, Ronnette
 Mushnik & Son – Mushnik, Seymour
 Feed Me (Git It) – Audrey II, Seymour
 Now (It's Just the Gas) – Orin, Seymour
 Act I Finale – Chiffon, Crystal, Ronnette, Audrey II

2. akt 
 Call Back in the Morning – Seymour, Audrey
 Suddenly, Seymour – Seymour, Audrey
 Suppertime – Audrey II
 The Meek Shall Inherit – Ensemble
 Sominex/Suppertime II – Audrey, Audrey II
 Somewhere That's Green (Reprise) – Audrey
 Finale Ultimo (Don't Feed the Plants) – Ensemble

Referencer 

Musicals
Præmieobligation

Præmieobligationer er en type statsobligationer, hvor renten samles i en pulje og udloddes blandt obligationsejerne. De kan ses som lodsedler, hvor man er garanteret at få indsatsen tilbage. Prisen for loddet bliver således inflationens udhulning af indsatsen i obligationens løbetid.

Præmieobligationer i Danmark 
Præmieobligationer blev udstedt af staten i perioden 1948-1980 og blev løbende forlænget frem til 1998, hvor Finansministeriet besluttede at indstille forlængelserne.

Forældelsesfristen for indløsning udløb den 22. september 2020 for de sidste af præmieobligationerne. Alle gevinster er forældet.

Præmieobligationer i Sverige 
Før skattereformen i 1990 var præmieobligationer en fordelagtig opsparingsmetode for privatpersoner, eftersom beskatningen på uddelte gevinster var lav. I dag er gevinsterne skattefrie, men da beskatningen af andre kapitalgevinster er lavere end før skattereformen, samtidig med at den udloddede rente er lavere end på andre opsparingsformer, er præmieobligationer i dag mindre attraktive.

Udtrækningen sker normalt således at den, der ejer 25 til 100 obligationer, er garanteret gevinst.

Præmieobligationerne udstedes af Riksgäldskontoret og sælges både af dem og af bankerne. Der er desuden et mindre salg af præmieobligationer på Stockholmsbörsen.

Indtil 1996 var alle præmieobligationer i papirform. I dag eksisterer præmieobligationerne kun i elektronisk form og håndteres som andre obligationer i Värdepapperscentralens system.

Renteformer
Obligationer
Destiny's Child

Destiny's Child var en R&B- og pop-gruppe, der var aktiv imellem 1997 og 2005. Gruppen udgjordes oprindeligt af fire medlemmer, men kom sidenhen til at bestå af tre medlemmer; Beyoncé Knowles, Kelly Rowland og Michelle Williams. Ifølge World Music Awards var Destiny's Child alle tiders bedst sælgende pigegruppe. Billboard har også rangeret gruppen som en af alle tiders største musikalske trioer. Ifølge deres pladeselskab, World Music/Columbia Records, solgte gruppen gennem hele deres sangkarriere omkring 60 millioner albums verden over, hvilket ikke inkluderer deres singler og DVD salg.

Den 12. juni 2005 annoncerede gruppen i Barcelona, at de ikke længere ville optræde sammen efter afslutningen af den daværende igangværende tour og at de hver især ville forfølge deres egne individuelle solo-karrierer i musik, teater, tv og film. Sammen har de også sunget til Michael Jacksons 30 års jubilæum. Destiny`s Child startede allerede deres karriere i 1990, og blev købt af Columbia Records i 1996 med navnet Destiny`s Child.

Diskografi 
 Destiny's Child (1998)
 The Writing's on the Wall (1999)
 Survivor (2001)
 8 Days of Christmas (2001)
 Destiny Fulfilled (2004)

Referencer  

Musikgrupper fra USA
Hollywood Walk of Fame
Moses & Søn G. Melchior

Moses & Søn G. Melchior var et af et af tidens betydeligste danske handelshuse. Det havde en meget betydelig handel med Vestindien, der besørgedes med firmaets egne sejlskibe, som først afløstes af Det Vestindiske Kompagnis dampskibe.

Oprindelsen til navnet 
Den noget uortodokse ordsammenstilling i firmanavnet skyldes en auktionarius, som ikke fik sagt "Moses G. Melchior & Søn" på den foreskrevne måde. Firmaets ejere syntes det lød godt, og derved blev det.

Historie 

Firmaet blev stiftet i 1760 af Moses Marcus Melchior (1736-1817), som indvandrede fra Hamborg. Efter hans død fortsattes det af sønnen Moritz Gerson Melchior og dennes to ældre brødre. Da den ene af dem døde i 1834, og den anden og faderen var svagelige, overtog Moses en væsentlig del af forretningens ledelse. Broderen døde 1843 og faderen 1845, og Moritz Gerson var nu eneindehaver af forretningen. Hans yngre broder, Moses Melchior, indtrådte i forretningen i 1850, og fortsatte den sammen med Moritz' søn Carl Henriques Melchior (f. 6. august 1855), da Moritz døde i 1884. Da så Moses Melchior døde i 1912, blev Carl eneleder af handelshuset.

Forretningsområde 
Firmaet handlede især med tobak, sukker og rom fra Vestindien. En meget stor del af handelen på St.Croix, hvor firmaet ejede plantager, gik gennem det melchiorske handelshus.

Moritz og Dorothea havde deres bolig på Højbro Plads i hjørnehuset (ud til kanalen), hvor også firmaet Moses & Søn G. Melchior havde domicil.

Genealogi 
Moritz Gerson Melchior (1816-1884) og hans hustru Dorothea Henriques (1823-1885) var fætter og kusine. De fik i alt otte børn, hvoraf de fire døde i en meget ung alder.
 William Melchior (1847-1856)
 Johanne Melchior (1848-1911)
 Louise Melchior (1849-1934)
 Harriet Melchior (1851-1917)
 Anna Melchior (1853-1881)
 Carl Henriques Melchior (1855-1931)
 Emil Melchior (1857-1881)
 Thea Melchior (1860-1876)
Kun én af de overlevende, Carl Henriques Melchior, har efterkommere i dag.

Noter 

Etableret i 1760
Tidligere virksomheder i København
Rederier fra Danmark
Grossistvirksomheder i Danmark
Leabourn

Leabourn er et navn der oprindeligt stammer fra England. Mange folk over hele verden er dog stadig navngivet med dette navn, fordi der er så mange engelsktalende lande. Det er dog brugt mest i England, men det er et særdeles sjældent efternavn.

Efternavne
STS-61

STS-61 (Space Transportation System-61) var Endeavours femte rumfærge-mission.

Opsendt 2. december 1993 og vendte tilbage den 13. december 1993.

Hovedformålet med missionen var at reparere Hubble-rumteleskopet der var sat i kredsløb på den tidligere STS-31 mission. Man overvejede om rumfærgen skulle nedtage Hubbleteleskopet for udskiftning af spejlet. Idéen strandede på at det ville blive for dyrt og at reservespejlene havde samme fejlagtige slibning.

Efterfølgende har der løbende været service missioner til hubble: STS-82, STS-103, STS-109 og den sidste hubble-mission med rumfærgerne er STS-125 planlagt i sommeren 2008.

Besætning 
   Richard Covey (kaptajn)
   Kenneth Bowersox (pilot)
   Kathryn Thornton (1. missionsspecialist)
   Claude Nicollier (2. missionsspecialist) ESA
   Jeffrey Hoffman (3. missionsspecialist)
   Story Musgrave (4. missionsspecialist / Payload Commander)
   Thomas Akers (5. missionsspecialist)

Arbejder på Hubble 
 For at rette op på Hubbles perfekt fejlslebne spejl installerede man Corrective Optics Space Telescope Axial Replacement (COSTAR). COSTAR har fem sæt spejle til at korrigere for hovedspejlet og fik Hubbles instrumenter til at kunne udføre de planlagte opgaver. Desværre er COSTAR stor som en telefonboks og man måtte ofre instrumentet High Speed Photometer (HSP). HSP var mindst påvirket af fejlslibningen og havde derfor nået at fuldføre en del af sine observationer i løbet af de tre år, Hubble havde været i kredsløb.
 Wide-Field Planetary Camera (WFPC) blev afløst af Wide-Field Planetary Camera 2 (WFPC2) der internt korrigerede for det forkert slebne spejl.
 Hubbles DF-224 computer blev opgraderet med en ny Intel 80387 coprocessor.
 For at kunne dreje Hubble mod diverse objekter og for at kunne fastholde teleskopet mod disse har Hubble fire svinghjul. Til at kontrollere bevægelsen har Hubble seks gyroskoper der altid peger i samme retninger som reference. Tre gyroskoper bruges ad gangen og tre er i reserve. De roterer med 19.200 o/min og slides med tiden. Fire af de seks gyroskoper opførte sig upålideligt og blev udskiftet.
 De to solcellepaneler blev udskiftet med nye solcellepaneler Solar Arrays 2 (SA2). De gamle solcellepaneler kunne ikke tåle temperaturskiftene ved overgangen mellem lys og mørke 32 gange i døgnet. De var designet til satellitter i synkronbanen der konstant bades i sollys. Hver panel på 2,6 × 7,1 m bestod af 2.438 celler og havde et system der dæmpede vibrationerne ved temperaturskiftene.
 Hubble-teleskopet kredser rundt i termosfæren og nedbremses ganske langsomt af den ekstremt tynde luft. Endeavour steg op til 570 km mens Hubble var koblet til rumfærgen. Da Hubble ikke har nogen raketmotor er denne procedure nødvendig.

Hovedartikler:

Eksterne henvisninger 
 STS-61 NASA 
 Hubble missioner NASA 
 The Hubble Space Telescope  NASA 

Rumfærgeprogrammet
Hubble-rumteleskopet
Fairbanks

Fairbanks  er en storby i den centrale del af delstaten Alaska i USA.

Fairbanks er den største by i det nordlige Alaska og den næststørste by i Alaska efter Anchorage med et indbyggertal på  indbyggere i selve byen og  indbyggere i Fairbanks metropolitan area. Den er hovedby i Alaskas borough Fairbanks North Star Borough.

Byen er hjemsted for University of Alaska, som er det ældste universitet i Alaska.

Referencer

Eksterne henvisninger 

 

Byer i Alaska
Djurslands Bank

Djurslands Bank er en dansk bank, der har hovedsæde i Grenaa og filialer på Djursland, i Aarhus samt i Randers og Skanderborg.

Banken blev grundlagt i 1965 som en fusion af Folkebanken for Rougsø og Sønderhald Herreder (grundlagt 1906), Banken for Kolind og Omegn (grundlagt 1918) og Banken for Grenaa og Omegn (grundlagt 1922).

Djurslands Bank har 15 fysiske filialer inklusive en UngBank afdeling. Banken beskæftiger cirka 220 ansatte og er organisatorisk delt op i tre områder med områdekontorer i Grenaa, Risskov og Randers. Der er erhvervscentre i alle områder.  

Djurslands Bank er noteret på Københavns Fondsbørs.  

Bankens administrerende direktør er Sigurd Simmelsgaard og bestyrelsesformand er finanschef Ejner Søby.  

Bankens filialer: 

Område Grenaa: Grenaa, Ebeltoft, Rønde 

Område Djursland: Randers, Auning, Ryomgård, Kolind 

Område Aarhus: Risskov, Løgten-Skødstrup, Hornslet, Hinnerup, Lystrup, Tranbjerg, Aarhus, Skanderborg.

Kilder og eksterne henvisninger 
 Djurslands Banks hjemmeside 

Banker i Danmark
Etableret i 1965
OMX Copenhagen Small Cap